Tisztelt Intézményvezető, kedves Pedagógus Kolléga!  
  
Engedje meg, hogy a figyelmébe ajánljam az Együtt a Jövő Mérnökeiért Szövetség ([https://ejmsz.hu](https://ejmsz.hu/)) 2025. őszén esedékes műszaki pályaorientációs programjait, **melyek segítségével tehetséges diákjaik tudatosabb döntést tudnak majd hozni a pályaválasztásukat illetően.**

Az **EJMSZ Mérnöki Pályaorientációs Mentorprogramunk** Fiúk és Lányok számára egyaránt elérhető program, ahol az érdeklődő, de esetleg még bizonytalan középiskolások több mint fél éven át tartó pályaorientációs mentorálás segítségével könnyebben eligazodhatnak a pályaválasztás útvesztőjében. A programban a diákok "kezét" végig fiatal mérnökök "fogják", az ő segítségükkel ismerhetik meg a mérnöki szakmák izgalmas és rengeteg sikerélményt tartogató világát, és ezáltal rátalálhatnak a számukra legmegfelelőbb mérnöki szakmára. A program során a mentoráltak - extra tartalomként - készségfejlesztő programokban és céglátogatásokon vehetnek részt, ezzel is komoly versenyelőnyt szerezve a felsőoktatásba és a munkaerőpiacra való belépésüket megelőzően.

**A programra való regisztráció határideje 2025. szeptember 28., a jelentkezést az alábbi linken lehet megtenni:**

[**https://docs.google.com/.../1FAIpQLSdr5IEDr1MCrp.../viewform**](https://docs.google.com/forms/d/e/1FAIpQLSdr5IEDr1MCrpAMYwkSkXqlJwnLG6__0hDguX7JVCKfOzR9jw/viewform?fbclid=IwZXh0bgNhZW0CMTAAYnJpZBEweHlDVFFvZ1ZEMWZqOUc3TAEepJQGWRfsjkm412Dwh3P_k3yxmz4cpccLtfzEnU69UxoopKYSxyB2NN31VcM_aem_50XHQTUmlGBqtF4gbZ2WlA)

A döntés előtt érdemes megnézni a programot - a résztvevők szemüvegén keresztül is bemutatva: [**https://www.youtube.com/watch?v=5Lr1F030Tbg**](https://www.youtube.com/watch?v=5Lr1F030Tbg&fbclid=IwZXh0bgNhZW0CMTAAYnJpZBEweHlDVFFvZ1ZEMWZqOUc3TAEepJQGWRfsjkm412Dwh3P_k3yxmz4cpccLtfzEnU69UxoopKYSxyB2NN31VcM_aem_50XHQTUmlGBqtF4gbZ2WlA)  
  
**Kifejezetten Lányok számára hirdetett programunk az EJMSZ Női mérnök leszek program**, ahol a műszaki területek iránt érdeklődő, de esetleg még bizonytalan középiskolás Lányokat várunk tagszervezeteinkhez egy izgalmas és közvetlen hangulatú eseményre.

A résztvevő Lányok az alkalmakon a délelőtt folyamán mérnökhölgyek társaságában vesznek részt interaktív cégbejáráson, ahol megismerhetik az adott szervezet valós működését, kipróbálhatják a mérnökök által alkalmazott eszközöket, berendezéseket, és megoszthatják dilemmáikat és kérdéseiket olyan hölgyekkel, akik már sikeres mérnökként dolgoznak ezeknél a cégeknél.

Bizonyos helyszíneken (szept.25. Diehl Aviation, Nyírbátor, okt.09. Knorr-Bremse, Budapest, okt.10. MVM, Budapest, okt.21. Aumovio, Veszprém) kiterjesztett program várja a résztvevőket.Itt az esemény egész napos, a délelőtti programot követően, a Lányok egy izgalmas, gyakorlatias workshopon vesznek részt, ahol kipróbálhatják a design thinking módszertanát, megízlelhetik az agilis csapatmunkát és közben egyre magabiztosabbak lesznek az ötleteitek felvállalásában, a közös gondolkodásban. A kommunikációban is fejlődhetnek, ugyanis megtanulhatják azt is, hogy miként érdemes bemutatni és eladni egy ötletet - igazi profiként. Az egész napos programon túl egy olyan e-learning tananyagot is kapnak a résztvevők, mely a jövő technológiáit segíti megismerni és megérteni számukra.

**A rendezvényekre az alábbi linken, az oldal alján található "Regisztráció" gomb segítségével lehet jelentkezni:**[**https://ejmsz.hu/noimernokleszek/**](https://ejmsz.hu/noimernokleszek/)

Tisztelettel kérnénk, hogy a két program plakátját (csatoltan) az iskolában/diákok körében terjesszék és bátorítsák a tehetséges Gyermekek jelentkezését a plakátokon látható QR kód segítségével. Bármilyen kérdés merülne fel, keressenek bizalommal!

Köszönettel és tisztelettel,

dr. Finna Henrietta

szakmai vezető, EJMSZ

+3670 639 3131